Source: http://skupaj.si/razno/ostalo/gorenjska-banka?page=2
Timestamp: 2018-07-18 17:58:07+00:00
Document Index: 5641406

Matched Legal Cases: ['sodišče ', 'sodišče ', 'sodišče ', 'Sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ']

Nova zaušnica sanatorjem bančnega sistema
Medij: Poslovni Dnevnik Avtor: Katja Svenšek Teme: Mali delničarji Datum: 06. 04. 2016 Ura: 00:02
Vrhovni sodniki so ustavnemu sodišču predlagali, da razveljavi člen zakona o bančništvu, ki lastnikom izbrisanih podrejenih obveznic onemogoča tožbo proti odločbi Banke Slovenije o izrednih ukrepih v bankah.
Zakon o bančništvu, na katerem je temeljila milijardna sanacija bančnega sistema in na katerega se je Banka Slovenije sklicevala pri izbrisu lastnikov podrejenih obveznic, je po mnenju vrhovnega sodišča protiustaven. Vrhovni sodniki, ki so od kolegov na ustavnem sodišču že zahtevali oceno ustavnosti, hkrati ugotavljajo, da je zakon, ki ne zagotavlja ustavnih pravic, kot so enakost pred zakonom, učinkovito pravno sredstvo ter sodno varstvo, problem slovenskega in ne evropskega prava ter v pristojnosti slovenskih in ne evropskih sodišč.
Kršene pravice do enakosti pred zakonom, sodnega varstva ...
Na vrhovno sodišče se je obrnil lastnik obveznic NLB 26, ki jih je banka ob izdaji leta 2010 med nepoučenimi vlagatelji tržila celo na svojih bančnih okencih. Upravno sodišče je namreč zavrglo njegovo tožbo zoper odločbo Banke Slovenije, saj po zakonu o bančništvu do nje preprosto ni upravičen. Zaradi navedenega je vrhovno sodišče člen zakona, ki mu tožbo onemogoča, poslalo v presojo ustavnemu sodišču.
DUTB hoče več besede pri prodaji Gorenjske banke
Medij: Delo Avtorji: Tekavec Vanja Teme: Sklici skupščin delniških družb Rubrika / Oddaja: Gospodarstvo Datum: 26. 01. 2016 Stran: 9
Razmerja moči Slaba banka hoče zaščititi svoj položaj lastnice obveznic Save, zato predlaga oblikovanje prodajnega konzorcija
Ljubljana - Vse kaže, da se bo merjenje moči za Savo preselilo tudi na Gorenjsko banko, saj DUTB odločitev glede prodaje enega najpomembnejših stebrov moči nekdanje gorenjske naveze očitno ne namerava prepustiti poslovni navezi okrog Save.
Srbi V Gorenjsko banko
Medij: Večer Avtorji: Unknown Teme: Mali delničarji Rubrika / Oddaja: Gospodarstvo Datum: 12. 01. 2016 Stran: 7
Gorenjska banka je v dokapitalizacijskem postopku zbrala načrtovanih 13 milijonov evrov. V obeh krogih je sodelovalo devet delničarjev, pet obstoječih in štirje novi. Med njimi je največ delnic v vrednosti 12,37 milijona evrov vplačala AIK banka iz Srbije in s 13,9-odstotnim deležem postala drugi največji lastnik banke. Kot so še sporočili iz Gorenjske banke, je banka odslej v lasti 485 lastnikov, med katerimi ima največji delež družba Sava (37,6 odstotka). S 13,9 odstotka delnic ji sledi AIK banka v lasti MK Group Miodraga Kostiča. Ponudba novih delnic družbe Gorenjska banka je bila tako uspešna. Vpisanih in vplačanih je bilo vseh 56.522 novih delnic izdajatelja po ceni 230 evrov. V prvem krogu so lahko sodelovali obstoječi delničarji, v drugem pa vsi zainteresirani vlagatelji. Mali vlagatelji so vplačali 85 novih delnic, kar predstavlja 0,2 odstotka novih delnic, ki niso bile dodeljene upravičenim vlagateljem prvega kroga. Veliki vlagatelj, AIK, pa je vpisal 53.768 novih delnic v skupni emisijski vrednosti 12,37 milijona evrov, kar predstavlja 99,8 odstotka vseh novih delnic.
Medij: Svet24 Avtorji: STA,B.B. Teme: Mali delničarji Rubrika / Oddaja: Ostalo Datum: 14. 12. 2015 Stran: 9
»Prišla sta tudi predsednik sindikata SKEI Kovinoplastike Lož iz Loške doline in predsednik sindikata Akripola. Presenetljivo pa je bilo, da na srečanju, kljub napovedi v medijih, ni bil navzoč predsednik sindikata SKEI Trimo. Od občinskih svetnikov Občine Trebnje so bili navzoči le trije,« je udeležbo na shodu komentiral predsednik trebanjskega odbora DSD Gregor Kaplan.
»Po shodu je bilo tudi srečanje s predsednico sveta delavcev Trima in predsednikom sindikata Akripola. Prav svet delavcev bo imel v prihodnjih dneh ključno vlogo pri reševanju nastalih razmerje dejal Kaplan.
Se nismo ničesar naučili
Medij: Svet24 Avtorji: Kariž Žiga Teme: Mali delničarji Rubrika / Oddaja: Ostalo Datum: 07. 07. 2015 Stran: 9
Ali smo v naše banke resnično vložili preveč denarja, danes niti ni več vprašanje. Ko smo po milijardo evrov visoki dokapitalizaciji NKBM prodali skladu Apollo, ki bo zanjo po enem izmed možnih scenarijev plačal samo 100 milijonov evrov, in ko so že pred meseci v javnost prišli podatki o tem, kako je reševanje bank sploh potekalo, je bolj ali manj jasno, da so nas konkretno opetnajstili.
ČUDEŽNA BANKA
Iz EU so nam sporočili, na kakšen način moramo oceniti premoženje bank in kaj storiti, in mi smo ubogali. Edini banki, ki sta se uprli, sta bili Banka Celje in Gorenjska banka. Tedanji predsednik uprave celjske banke je bil zato prisiljen zapustiti svoj položaj, kmalu za tem je tragično preminil. Gorenjska banka in njena uprava naj bi se na zahteve Banke Slovenije, po pisanju Tadeja Kotnika v Financah, odzvali s pritožbo, dolgo kar 20 strani, v kateri so nasprotovali izračunu kapitalske ustreznosti, ki jih je za Banko Slovenije pripravila revizijska hiša EY.
Sodišče naložilo vrnitev delnic
Medij: Večer Avtorji: D. R.,J. S. T. Teme: Mali delničarji Rubrika / Oddaja: V žarišču Datum: 05. 06. 2015 Stran: 3
DUTB je delnice zasegla v petek, ker se ne strinja s Savinim načrtom prestrukturiranja
Ljubljansko okrožno sodišče je včeraj z začasno odredbo Družbi za upravljanje terjatev bank (DUTB) in njeni družbi DUP1 naložilo, da Savi vrneta vse zasežene delnice njene turistične družbe Sava Turizem, so za STA potrdili v Savi. DUTB je delnice zasegla v petek, ker se ne strinja s Savinim načrtom prestrukturiranja. V DUTB odločitve sodišča še niso prejeli, zato je ne morejo komentirati. Kot so v petek pojasnili v DUTB, skupaj z drugimi upnicami ne bi mogli podpreti predlaganega Savinega načrta finančnega prestrukturiranja, saj je ta predvideval, da lastniki v družbi zadržijo 2 3- odstotni delež, čeprav bi morali upniki odpisati skoraj 50 milijonov evrov dolga.
Sava na sodišču premagala DUTB
Medij: Dnevnik Avtorji: Rankov Suzana,Cirman Primož Teme: Mali delničarji Rubrika / Oddaja: Poslovni Dnevnik Datum: 05. 06. 2015 Stran: 8
Preobrat v spopadu za Savo Turizem: Družba za upravljanje terjatev bank mora Savi v treh dneh vrniti zaplenjene delnice. Medtem ko se je Sava s tem zelo verjetno izognila stečaju, ostaja odprto vprašanje, kakšne bodo pravne posledice odločitve za DUTB.
Sava je včeraj v pravni bitki proti Družbi za upravljanje terjatev bank (DUTB), ki je izbruhnila po petkovem zasegu delnic Save Turizma, dosegla dve zmagi.
DUTB, znan tudi kot slaba banka, mora tako Savi v treh dneh vrniti 99-odstotni delež Save Turizma. Hkrati je sodišče odločilo, da postopka prisilne poravnave, ki ga je skupaj z drugimi bankami predlagal DUTB, ne bo vodil Damijan Belič, kot so želeli v DUTB, ampak Matjaž Nanut, ki ga je predlagal drugi blok upnic z Gorenjsko banko na čelu. Ta je v tretjinski lasti Save.
Sodišče: Sava izkazala verjetnost nezakonitosti ukrepa
Če je še pred tednom dni kazalo, da je stečaj Save, katere najpomembnejše premoženje je prav Sava Turizem, le še vprašanje časa, se je položaj na fronti včeraj obrnil v prid nekoč kranjskemu finančnemu holdingu. Sodišče namreč DUTB ni pustilo nobenega manevrskega prostora. Če DUTB in njena družba DUPl, na katero je prenesel 29 odstotkov delnic Save Turizma, odločitve sodišča o vrnitvi delnic ne bosta spoštovala, bo morala Centralna klirinško-depotna družba (KDD) delnice v vsakem primeru prenesti na Savo, in to na podlagi včeraj izdane začasne odredbe. Okrožno sodišče je Savi še naložilo, da mora v roku 30 dni na sodišče zoper DUTB vložiti tožbo, ki bo vsebovala tudi zahtevek za vrnitev delnic Save Turizma. Kar je za Savo najpomembneje, začasna odredba, s katero ji je sodišče včeraj vrnilo delnice, bo veljala še trideset dni po pravnomočnem zaključku pravde o tožbi, ki bo dokončno razjasnila, kdo bo lastnik Save Turizma. To pomeni, da DUTB do takrat ne more več računati na nov zaseg delnic Save Turizma.
Sava v boj za hotele
Medij: Gorenjski glas Avtorji: Šubic Simon Teme: Mali delničarji Rubrika / Oddaja: Aktualno Datum: 05. 06. 2015 Stran: 3
Družba Sava, ki ji je slaba banka pred dnevi zasegla turistično podjetje in hotele, je vložila predlog za začasno odredbo za vračilo delnic Save Turizma.
Ljubljana - Družba Sava, zoper katero so v torek Družba za upravljanje terjatev bank (DUTB) in drugi finančni upniki na Okrožno sodišče v Ljubljani že vložili predlog za prisilno poravnavo, se je takoj podala v pravno bitko za svoje hotele na Bledu in v termah vvzhodnem delu države, ki jih je prejšnji petek prevzela slaba banka po zasegu podjetja Sava Turizem. Na sodišče je namreč vložila predlog za začasno odredbo za vračilo delnic Save Turizma, ker po njenem mnenju slaba banka ni ravnala skladno z zakonodajo in s pogodbenimi določili. Prejšnji petek vloženi predlog so v torek še dopolnili, saj so ugotovili dodatne kršitve določb zakonov o ukrepih za krepitev stabilnosti bank in o finančnih zavarovanjih ter obligacijskega zakonika, so sporočili prek spletnih strani Ljubljanske borze.
V slabi banki, ki ima v lasti za 24 milijonov evrov terjatev do Save Turizma, so minuli petek pojasnili, da so se za pretvorbo terjatev v kapital odločili, ker niso bili zadovoljni z načrtom prestrukturiranja, ki so ga pripravili v Savi. Slaba banka je sicer pred dnevi prevzela upravljanje 41 hotelov s spremljevalnimi zmogljivostmi, ki so bile v lasti družb Sava Turizem, Istrabenz turizem, Hoteli Bernardin, NFD holding, Thermana Laško, Športni center Pohorje ..., z razlago, da želijo izboljšati poslovanje in s tem vrednost premoženja, dolgoročno pa ne namerava ostati njihov lastnik.